**Οδηγίες εξέτασης του μαθήματος στην εξεταστική περίοδο του εαρινού εξαμήνου 2019-2020**

Σύμφωνα με την από 28/5/20 απόφαση (ΑΔΑ: ΨΜΛΓ46ΨΖ2Ν-ΥΝΞ) της Συγκλήτου του ΕΚΠΑ σχετικά με τον καθορισμό τρόπου και μέσων διεξαγωγής των εξετάσεων του εαρινού εξαμήνου του ακαδημαϊκού έτους 2019-2020, το μάθημα "**Οργανωσιακή και Εργασιακή Ψυχολογία**" θα εξεταστεί εξ αποστάσεως με γραπτή δοκιμασία ή με απαλλακτική εργασία (οδηγίες για την απαλλακτική έχουν αναρτηθεί στο e-class).

Για τη συμμετοχή στην εξέταση χρειάζεται να έχετε πρόσβαση στο διαδίκτυο μέσω οποιασδήποτε ηλεκτρονικής συσκευής (υπολογιστή, tablet ή smartphone, ανεξαρτήτως λειτουργικού συστήματος) που διαθέτει εγκατεστημένο φυλλομετρητή (Internet browser). Δεν θα χρειαστεί η ενεργοποίηση κάμερας και δεν θα υπάρξει οπτικογράφηση. Επιπλέον, θα απαιτηθεί η χρήση του ιδρυματικού λογαριασμού στο ΕΚΠΑ (με τη μορφή username@uoa.gr). Τα προσωπικά δεδομένα που θα συλλεχθούν, περιλαμβάνουν τις ελάχιστες πληροφορίες που είναι απαραίτητες για τη βαθμολόγηση των απαντήσεων και την καταχώριση της βαθμολογίας στην Ηλεκτρονική Γραμματεία (My-studies). Τα στοιχεία αυτά είναι: **το όνομα, το επώνυμο, ο αριθμός φοιτητικού μητρώου και η διεύθυνση ηλεκτρονικού ταχυδρομείου των εξεταζόμενων**. Όλα τα προσωπικά δεδομένα προστατεύονται σύμφωνα με όσα προβλέπονται από τον Ευρωπαϊκό Κανονισμό Προστασίας Προσωπικών Δεδομένων, τη σχετική ελληνική νομοθεσία και τις αποφάσεις της Συγκλήτου του ΕΚΠΑ.

Η εξέταση θα περιλαμβάνει συνδυασμό ερωτήσεων πολλαπλής επιλογής και σωστού-λάθους. Τα θέματα θα εξετάζουν την κριτική, αναλυτική και συνθετική ικανότητα των φοιτητών, όχι την αποστήθιση γνώσεων ή την αυτούσια παράθεση αποσπασμάτων από το διδακτικό σύγγραμμα.

Η εξέταση θα υλοποιηθεί αξιοποιώντας την πλατφόρμα e-class και εφαρμογή τηλεδιασκέψεων **ανάλογα με τον αριθμό των δηλώσεων των φοιτητών**. Θα υπάρξει νεώτερη ανακοίνωση στο e-class. Ειδικότερα, η διαδικασία έχει ως εξής:

* Ο σύνδεσμος με τα θέματα της εξέτασης θα αναρτηθεί στις ανακοινώσεις του μαθήματος στο e-class λίγα λεπτά πριν την προγραμματισμένη έναρξη της εξέτασης. Η φόρμα των θεμάτων θα παραμείνει ανοιχτή και θα δέχεται απαντήσεις μόνο κατά το χρονικό διάστημα που διαρκεί η εξέταση.
* O διδάσκων θα είναι διαθέσιμος για να απαντήσει σε απορίες ή να δώσει διευκρινίσεις καθόλη τη διάρκεια της εξέτασης μέσω του chat ή email
* Προτείνεται να υποβάλετε τις απαντήσεις σας σε ικανό χρόνο (τουλάχιστον 20’) πριν την προγραμματισμένη ολοκλήρωση της εξέτασης, ώστε να υπάρχουν περιθώρια αντιμετώπισης απρόβλεπτων καταστάσεων.
* Η περιοδική απώλεια σύνδεσης με το διαδίκτυο κατά τη διάρκεια της εξέτασης δεν συνιστά καταρχήν πρόβλημα επειδή σας επιτρέπει να συνεχίσετε απρόσκοπτα τη συμπλήρωση της φόρμας. Στο σπάνιο συμβάν της απώλειας σύνδεσης τη στιγμή ακριβώς που κάνετε υποβολή των απαντήσεών σας θα πρέπει: (α) Να επαναφέρετε τη σύνδεση της συγκεκριμένης συσκευής (υπολογιστή, tablet ή smartphone) με το διαδίκτυο. Ενδεικτικά, αυτό μπορεί να γίνει επανεκκινώντας το router ή ενεργοποιώντας τη λειτουργία wifihotspot ενός κινητού τηλεφώνου με σύνδεση δεδομένων. (β) Να πατήσετε το κουμπί επαναφόρτωσης της σελίδας στον browser. Σε κάθε περίπτωση, ΜΗΝ πατήσετε τα κουμπιά μετακίνησης στην προηγούμενη ή στην επόμενη σελίδα! Εφόσον ολοκληρωθεί η διαδικασία, θα λάβετε στην οθόνη σας σχετικό μήνυμα επιβεβαίωσης.

Εναλλακτικά της γραπτής εξ αποστάσεως εξέτασης, θα υπάρχει η δυνατότητα **προφορικής εξέτασης (εξ αποστάσεως)** για φοιτητές/τριες με αναπηρία ή με ειδικές εκπαιδευτικές ανάγκες εφόσον το επιθυμούν. Οι φοιτήτριες και οι φοιτητές θα κληθούν να δηλώσουν την πρόθεση συμμετοχής τους στην εξέταση, με έναν από τους διαθέσιμους τρόπους ανάλογα με τις ανάγκες τους με ξεχωριστή ανακοίνωση.